 Polițiștii ruși au reținut un preot anti-Covid, care încuraja copiii să se sinucidă. Măicuțele i-au sărit în apărare.
Preotul rus Serghey Romanov a fost arestat, fiind acuzat că încuraja copiii să-și pună capăt zilelor pentru binele Rusiei. După ce Biserica Ortodoxă Rusă i-a interzis să mai predice, el a preluat cu forța conducerea unei mănăstiri de maici. Preotul a stabilit un perimetru de luptători cazaci pentru a apăra zona.
Un cunoscut preot ortodox din Rusia a fost reținut în timpul unui raid al poliției după ce a asediat o mănăstire de măicuțe, deși i s-a interzis să predice, transmite BBC.Preotul anti-Covid a preluat în iunie mănăstirea Sredneuralsk de lângă Ekaterinburg după ce Biserica Ortodoxă Rusă i-a interzis să predice și a refuzat să plece. Atunci, părintele Serghey a gonit-o pe maica stareță a mănăstirii și a stabilit un perimetru de luptători cazaci pentru a apăra zona.Polițiștii s-au luptat timp de ora cu bărbații înarmați care păzeau mănăstirea, iar marți au reușit să-l rețină. Trei călugărițe s-au ales cu răni ușoare, în încercarea de a-l apăra pe liderul lor spiritual.Pe lângă asta, părintele Serghey a fost acuzat că încuraja minorii să se sinucidă.Preotul a ajutat la întemeierea Mănăstirii Sredneuralsk la începutul anilor 2000. Sute de susținători s-au adunat acolo de-a lungul anilor pentru a-i asculta predicile.